C 498/30
SK
Úradný vestník Európskej únie
30.12.2022
Stanovisko Európskeho výboru regiónov – Príprava štrukturálneho začlenenia miest a regiónov do 27. konferencie zmluvných strán Rámcového dohovoru OSN o zmene klímy (2022/C 498/06)
Spravodajkyňa:
Alison GILLILAND (IE/SES), poslankyňa zastupiteľstva mesta Dublin
Referenčný dokument:
výhľadové stanovisko
POLITICKÉ ODPORÚČANIA EURÓPSKY VÝBOR REGIÓNOV (VR),
Zabezpečenie rýchlej a rozsiahlej reakcie na núdzovú situáciu v oblasti klímy účinným prepojením adaptačných a zmierňujúcich krokov prostredníctvom viacúrovňových opatrení 1. je hlboko znepokojený zisteniami šiestej hodnotiacej správy Medzinárodného panelu o zmene klímy (IPCC) (AR6), v ktorej sa zdôrazňuje, že klimatické riziká výrazne poškodili ekosystémy na celom svete, pričom sa ďalej potvrdzuje, že mnohé vplyvy zmeny klímy sú už nezvratné; berie na vedomie dôkazy uvedené v správe, v ktorej sa zdôrazňuje, že súčasné opatrenia na prispôsobenie sa zmene klímy sú často neúčinné z dôvodu nedostatočného financovania a slabého plánovania, čo by sa dalo riešiť prostredníctvom inkluzívnejšieho riadenia; 2. zdôrazňuje, že v správach IPCC sa miestne a regionálne samosprávy uznávajú ako kľúčoví aktéri pri zabezpečovaní riešení v oblasti adaptácie a zmierňovania; opätovne vyzdvihuje, že miestne a regionálne samosprávy sú zodpovedné za realizáciu 70 % opatrení na zmiernenie zmeny klímy a 90 % opatrení na adaptáciu na jej účinky (1); poukazuje na to, že tieto riešenia musia poskytovať miestne a regionálne samosprávy a riešenia sa musia poskytovať v spolupráci s nimi ako priame reakcie na hrozby súvisiace so zmenou klímy, ktoré majú vplyv na obce, mestá a ich širšie regióny, a to všetko v rámci daných konkrétnych klimatických podmienok; zdôrazňuje tiež, že viac ako jednej miliarde ľudí v nízko položených oblastiach hrozí riziko, ako je zvyšovanie hladiny morí, klesanie pobrežia alebo záplavy pri vysokých prílivoch, zatiaľ čo v celosvetovom meradle žije 350 miliónov obyvateľov miest v ohrození nedostatkom vody; 3. v tejto súvislosti pripomína dohodu z COP26 o pokračovaní úsilia obmedziť zvýšenie teploty na 1,5 oC v porovnaní s predindustriálnou úrovňou (2) a vyzýva na rýchlejšie vykonávanie opatrení na ochranu klímy spolu s väčšou finančnou podporou a usmerneniami pre miestne a regionálne samosprávy; 4. opakuje svoju výzvu adresovanú Rámcovému dohovoru Organizácie Spojených národov o zmene klímy (UNFCCC), aby sa v partnerstve s Dohovorom OSN o biologickej diverzite (UNCBD) a Rozvojovým programom Organizácie Spojených národov (UNDP) pracovalo na jednotnom rámci pre klimatickú neutralitu a odolnosť, ochranu biodiverzity a udržateľný rozvoj, čím sa zabráni prekrývaniu stratégií; víta Edinburské vyhlásenie o globálnom rámci pre biodiverzitu po roku 2020 (3), ktoré je príkladom inkluzívneho celovládneho prístupu; 5. opätovne zdôrazňuje úlohu EÚ, ktorá má stáť na čele úsilia v súvislosti s Európskou zelenou dohodou s cieľom stať sa prvým klimaticky neutrálnym kontinentom; zdôrazňuje, že je dôležité zintenzívniť úsilie EÚ o dosiahnutie skutočnej klimatickej neutrality do roku 2050 a zároveň systematicky uplatňovať zásadu „nespôsobovať škodu“, snažiť sa zabrániť uhlíkovej odkázanosti na určitého dodávateľa a úniku uhlíka; víta cestu stanovenú európskym právnym predpisom v oblasti
(1) (2) (3)
Uznesenie VR na tému Ekologický dohovor v partnerstve s miestnymi a regionálnymi samosprávami (Ú. v.
EÚ C 79, 10.3.2020, s. 1).
Glasgowský klimatický pakt, bod 15.
Edinburské vyhlásenie o globálnom politickom rámci pre biodiverzitu po roku 2020.